Allerede [[Jægere og samlere|jæger- og samlersamfundene]] kendte til krigeriske sammenstød, men disse øgedes i antal og omfang i løbet af den [[Den neolitiske revolution|neolitiske revolution]], hvor [[Bonde|bønder]] begyndte at [[Landbrug|dyrke jorden]] og holde [[husdyr]]. Både jord og bygninger, husdyr og forråd af afgrøder var eftertragtede - måske også blandt nabobønderne - og bonden, der ikke som en jæger/samler kunne flygte fra en angriber, begyndte at forskanse sig i sin gård.<ref>LeBlanc (2013), kap 5 og 6</ref> I [[Jeriko]] har man fundet rester af en neolitisk stenmur, som er tolket som et forsvarsværk beregnet på at holde angribere ude. Lignende neolitiske forsvarsværker er påvist mange andre steder i verden, fx Kina.<ref>Ralph D. Sawyer (2011): Ancient Chinese Warfare, Basic Books, New York, s. 19 ff</ref>
Jura Psykologi Politik Samfund Militær Erhvervsliv Ledelse Samfundsvidenskab Sikkerhed Mellemmenneskelige_forhold